CELEX: 32020D1638
Language: hr
Date: 2020-11-05 00:00:00
Title: Odluka Vijeća (EU) 2020/1638 od 4. studenoga 2020. o stajalištu koje treba zauzeti u ime Europske unije u okviru Međunarodnog vijeća za kavu

6.11.2020   
               
               
                  HR
               
               
                  Službeni list Europske unije
               
               
                  L 371/1
               
            
         ODLUKA VIJEĆA (EU) 2020/1638
         od 4. studenoga 2020.
         o stajalištu koje treba zauzeti u ime Europske unije u okviru Međunarodnog vijeća za kavu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Međunarodni sporazum o kavi („ICA”) Unija je sklopila Odlukom Vijeća 2008/579/EZ (1), a stupio je na snagu 2. veljače 2011.
                  
               
                     (2)
                  
                  
                     Na temelju članka 48. stavka 1. ICA-e ICA ostaje na snazi u razdoblju od deset godina nakon privremenog ili konačnog stupanja na snagu, osim u slučaju njezina produljenja ili prestanka u skladu s tim člankom.
                  
               
                     (3)
                  
                  
                     Na temelju članka 9. ICA-e Međunarodno vijeće za kavu („ICC”), kao najviše tijelo Međunarodne organizacije za kavu („ICO”), odgovorno je za obavljanje svih dužnosti potrebnih za provedbu odredaba ICA-e. Na temelju članka 48. stavka 3. ICA-e ICC može odlučiti produljiti ICA-u nakon njezina datuma isteka za jedno ili više uzastopnih razdoblja koja ukupno ne premašuju osam godina.
                  
               
                     (4)
                  
                  
                     ICC je 11. rujna 2020. na svojoj 127. sjednici odobrio Rezoluciju 471 kojom se ICA produljuje za godinu dana.
                  
               
                     (5)
                  
                  
                     S obzirom na važnost sektora kave za niz država članica i za gospodarstvo Unije, u interesu je Unije da može sudjelovati u ICA-i do privremenog ili konačnog stupanja na snagu novog sporazuma.
                  
               
                     (6)
                  
                  
                     Primjereno je utvrditi stajalište koje treba zauzeti u ime Unije u okviru ICC-a jer su odluke ICC-a o produljenju ICA-e obvezujuće za Uniju.
                  
               
                     (7)
                  
                  
                     Na temelju članka 48. stavka 3. ICA-e Unija bi mogla podnijeti prigovor na odluku ICC-a o produljenju ICA-e prije njezina isteka,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije u okviru ICC-a jest sljedeće:
            
                        (a)
                     
                     
                        ne podnosi prigovor na odluku ICC-a o produljenju ICA-e za godinu dana kako je utvrđeno Rezolucijom 471 odobrenom na 127. sjednici ICC-a;
                     
                  
                        (b)
                     
                     
                        ako je to potrebno, na sljedećim sjednicama ICC-a glasuje za produljenja ICA-e za razdoblja koja ukupno ne premašuju osam godina nakon prvotnog datuma isteka ICA-e ili do privremenog ili konačnog stupanja na snagu novog sporazuma, ovisno o tome što nastupi ranije.
                     
                  
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 4. studenoga 2020.
            
               
                  Za Vijeće
               
               
                  Predsjednik
               
               M. ROTH
            
         
         
            (1)  Odluka Vijeća 2008/579/EZ od 16. lipnja 2008. o potpisivanju i sklapanju Međunarodnog sporazuma o kavi iz 2007. u ime Europske zajednice (SL L 186, 15.7.2008., str. 12.).